V berilu poišči besedilo **Potolčeni kramoh**, ki ga je napisal Prežihov Voranc (v moji izdaji je na strani 108). **Preberi** ga ali pa ga **poslušaj** na tej povezavi (posnetek je dolg 7 minut): <https://www.youtube.com/watch?v=TRFY7zY2e7k>

Če želiš, si oglej še **animirani film (**<https://www.youtube.com/watch?v=6IyqUOddCIM>), ki so ga ustvarili učenci OŠ Prežihovega Voranca (video je dolg slabe tri minute). Ker sami veste, koliko dela je z animiranimi filmi, mislim, da vam bo všeč.

**ZDAJ PA PREPIŠI V ZVEZEK (H KNJIŽEVNOSTI, SEVEDA):**

**LOVRO KUHAR – PREŽIHOV VORANC: POTOLČENI KRAMOH**

**O PISATELJU:**

Pisateljevo pravo ime je Lovro Kuhar. Rodil se je leta 1893, umrl pa 1950. Doma je bil v Kotljah na Koroškem. Bil je aktivno udeležen v obeh vojnah, prav tako tudi v koroškem plebiscitu.

Njegova najbolj znana dela so:

* Solzice (zbirka črtic, v katerih je zbral spomine na mladost),
* Doberdob in
* Samorastniki.

Prebrano besedilo je črtica.

Katere trditve veljajo za črtico? Napiši jih v zvezek.

Črtica je:

* dolgo/kratko besedilo.
* nastopajočih oseb je veliko/malo.
* opisuje en osrednji dogodek./Opisuje več dogodkov.
* pisatelju je pomembno/ni pomembno opisovanje razpoloženj, čustev, misli občutkov.

Vprašanja prepiši v zvezek in nanje odgovori.

1. Kaj pomeni vzdevek Potolčeni kramoh?
2. Kdo je v črtici deležen tega poimenovanja?
3. Kako se je odzival na ta vzdevek?
4. Kako se črtica konča? Kaj obljubi pisatelj Cenclju?
5. Ob branju te črtica človek pomisli na pregovor *V nesreči spoznaš prijatelja*. Se strinjaš s pregovorom? Utemelji.

DODATNA NALOGA: Če so ti Vorančeve črtice všeč, preberi še črtico **Ajdovo strnišče.** V ospredju te črtice je osemdesetletna babica.